PMIndiaData/PMIndiaSum huggingface dataset:
প্রধানমন্ত্রী আগামীকাল নবম ‘ভাইব্র্যান্ট গুজরাট’ শীর্ষ সম্মেলন উদ্বোধন করবেন

প্রধানমন্ত্রী শ্রী নরেন্দ্র মোদীআগামীকাল (১৮ই জানুয়ারি) নবম ‘ভাইব্র্যান্ট গুজরাট’ শীর্ষ সম্মেলন উদ্বোধন করবেন। এবারের সম্মেলনে কয়েকটি দেশের রাষ্ট্র প্রধানরা ছাড়াও বিশিষ্ট শিল্পপতি ও চিন্তাবিদরা যোগ দেবেন। নবম ‘ভাইব্র্যান্ট গুজরাট’ শীর্ষ সম্মেলন আন্তর্জাতিক, জাতীয় ও রাজ্যস্তরীয় বিভিন্ন বিষয় নিয়ে আলোচনার ক্ষেত্রে এক উপযুক্ত মঞ্চ হয়ে উঠবে। এক ‘নতুন ভারত’ গড়ে তোলার জন্য সার্বিক অর্থনৈতিক উন্নয়নের ওপর এবারের সম্মেলনে বিশেষ গুরুত্ব দেওয়া হবে। ‘ভাইব্র্যান্ট গুজরাট’ শীর্ষ সম্মেলনের অঙ্গ হিসেবে একাধিক ফ্ল্যাগশিপ অনুষ্ঠানেরও আয়োজন করা হয়েছে। এই সম্মেলনে জ্ঞান আদান-প্রদানের ক্ষেত্রে আরও বৈচিত্র্য আনা, অংশগ্রহণকারীদের মধ্যে যোগাযোগ আরও নিবিড় করে তোলার মতো নতুন কিছু বিষয় নিয়ে আলোচনা হবে। গুজরাটের মুখ্যমন্ত্রী থাকাকালীন শ্রী নরেন্দ্র মোদী ‘ভাইব্র্যান্ট গুজরাট’ শুরু করেছিলেন। ২০০৩ সালে শুরু হওয়ার পর থেকে এই শীর্ষ সম্মেলন ভারতের সমস্ত রাজ্যের অংশগ্রহণের পাশাপাশি, রাজ্যগুলিতে বিনিয়োগের প্রসারে বিশ্বব্যাপী যোগসূত্র স্থাপনের এক উপযুক্ত মঞ্চে পরিণত হয়েছে। সম্মেলনে বিশ্ব আর্থ-সামাজিক উন্নয়নের পাশাপাশি, জ্ঞানের আদান-প্রদানের ক্ষেত্রে আরও বৈচিত্র্য আনা এবং কার্যকর অংশীদারিত্ব গড়ে তোলার ওপর জোর দেওয়া হয়েছে। অষ্টম ‘ভাইব্র্যান্ট গুজরাট’ গ্লোবাল শীর্ষ সম্মেলন ২০১৭-র জানুয়ারিতে অনুষ্ঠিত হয়েছিল। সেবার ১০০টিরও বেশি দেশের ২৫ হাজারেরও বেশি প্রতিনিধি সম্মেলনে যোগ দিয়েছিলেন। এঁদের মধ্যে ছিলেন, চারজন রাষ্ট্র প্রধান, নোবেল বিজেতা, বিশ্বের অগ্রণী শিল্পপতি ও চিন্তাবিদ। ভাইব্র্যান্ট গুজরাট শীর্ষ সম্মেলন ২০১৯-এর উল্লেখযোগ্য কয়েকটি বৈশিষ্ট্য · ভারতে বিজ্ঞান, প্রযুক্তি, ইঞ্জিনিয়ারিং ও গণিত নিয়ে শিক্ষা তথা গবেষণার সুযোগ-সুবিধার জন্য গোলটেবিল বৈঠক। বৈঠকে বিশিষ্ট শিক্ষাবিদ ও নীতি-প্রণেতারা সংশ্লিষ্ট ক্ষেত্রগুলিতে ভবিষ্যৎ কর্মপরিকল্পনা প্রণয়নের ব্যাপারে আলাপ-আলোচনা করবেন। · ভবিষ্যৎ প্রযুক্তি তথা মহাকাশ অনুসন্ধানের বিষয় নিয়ে প্রদর্শনীর আয়োজন করা হচ্ছে। · বিজ্ঞান, প্রযুক্তি, ইঞ্জিনিয়ারিং ও গণিত নিয়ে আন্তর্জাতিক স্তরের আলোচনাসভার আয়োজন করা হচ্ছে। · ভাইব্র্যান্ট গুজরাট গ্লোবাল ট্রেড শো। এই ফ্ল্যাগশিপ অনুষ্ঠানে ২ লক্ষ বর্গমিটার এলাকা জুড়ে প্রদর্শনীর ব্যবস্থা রয়েছে। ২৫টি শিল্পক্ষেত্র প্রদর্শনীতে তাদের সামগ্রী তুলে ধরছে। · বন্দর-কেন্দ্রিক উন্নয়ন ও রণকৌশল নিয়ে আয়োজিত সেমিনারে ভারতকে এশিয়ায় পণ্য পরিবহণ হাব হিসেবে গড়ে তোলার নানা দিক নিয়ে আলোচনাসভা। · ‘মেক ইন ইন্ডিয়া’ কর্মসূচির সাফল্যগুলিকে তুলে ধরতে সেমিনারের আয়োজন করা হচ্ছে। এই কর্মসূচির সাফল্য সুনিশ্চিত করতে সরকারের গৃহীত পদক্ষেপগুলি নিয়েও আলোচনা হবে। · প্রতিরক্ষা ও বিমান সংক্রান্ত ক্ষেত্রে যুক্ত শিল্প সংস্থাগুলির সুযোগ-সুবিধা নিয়ে সেমিনারের আয়োজন করা হচ্ছে। উদ্দেশ্য, গুজরাট তথা ভারতে প্রতিরক্ষা ও বিমানচালনা ক্ষেত্রে যে সুযোগ-সুবিধা রয়েছে সে বিষয়ে সম্মেলনে অংশগ্রহণকারীদের সচেতন করা। · গতিশীলতা-নির্ভর শহরাঞ্চলীয় উন্নয়ন। আধুনিক প্রযুক্তি, গাড়ি পার্কিং-এর সুবন্দোবস্ত, বিদ্যুৎচালিত যানবাহন ও বিগ ডেটার সমন্বয়ে শহরাঞ্চলীয় পরিবহণ ব্যবস্থার উন্নয়ন তথা দ্রুতগতির যানবাহন নিয়ে আলোচনা। · নতুন ভারত গড়ে তোলার স্বার্থে প্রযুক্তি-নির্ভর কৃষিকাজ। · বস্ত্র সম্মেলন – নতুন ভারত গড়ে তোলার লক্ষ্যে বস্ত্রক্ষেত্রের সম্ভাবনাগুলি খুঁজে বের করা। /…
খাদ্য ও কৃষি ক্ষেত্রে ভারত-কিরঘিজস্থান চুক্তিস্বাক্ষরের প্রস্তাবে সম্মতি কেন্দ্রীয় মন্ত্রিসভার

কৃষি ও খাদ্যসম্পর্কিত শিল্প ক্ষেত্রে ভারত ও কিরঘিজস্তানের মধ্যে চুক্তি স্বাক্ষরের একটিপ্রস্তাব বুধবার এখানে অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। এই চুক্তি স্বাক্ষরের প্রস্তাব পেশ করাহয়েছিল কেন্দ্রীয় কৃষি ও কৃষক কল্যাণ মন্ত্রকের পক্ষ থেকে। প্রস্তাবিতচুক্তিটিতে ভারত ও কিরঘিজস্তানের কৃষি ও সংশ্লিষ্ট অন্যান্য ক্ষেত্রের কাজকর্মে পারস্পরিকসহযোগিতা গড়ে তোলার কথা বলা হয়েছে। কৃষি ও খাদ্য সম্পর্কিত সমীক্ষা ও গবেষণাক্ষেত্রে তথ্য ও অভিজ্ঞতা বিনিময়, পশুপালন, আধুনিক প্রযুক্তিতে বীজ উৎপাদন, বীজেরগুণমান সম্পর্কে শংসাপত্র, বিভিন্ন ধরণের সেচ ব্যবস্থার সম্প্রসারণ ইত্যাদিরক্ষেত্রেও দ্বিপাক্ষিক সহযোগিতা সম্প্রসারণের সংস্থান রয়েছে ঐ প্রস্তাবিতচুক্তিতে। খাদ্য প্রক্রিয়াকরণ ব্যবস্থাকে দক্ষ করে তুলতে তথ্য প্রযুক্তি এবংপ্যাকেজিং প্রযুক্তির প্রয়োগ ও ব্যবহারের ক্ষেত্রেও পরস্পরের সঙ্গে সহযোগিতা করেযাবে এই দুটি দেশ। এছাড়াও,বিভিন্ন প্রজাতির গাছের স্বত্ব ও অধিকার রক্ষা, খাদ্য বিপণন, বাগিচা পালন, কৃষিশিক্ষা ও গবেষণা, উদ্যান পালন সম্পর্কে শিক্ষা ও গবেষণা, খাদ্য নিরাপত্তা,মৎস্যচাষ ইত্যাদিও অন্তর্ভূক্ত রয়েছে প্রস্তাবিত বিলে।
পণ্ডিত দীনদয়াল উপাধ্যায়ের জন্ম শতবর্ষে প্রধানমন্ত্রীর শ্রদ্ধা জ্ঞাপন

পণ্ডিত দীনদয়াল উপাধ্যায়ের জন্ম শতবর্ষে তাঁর উদ্দেশে গভীর শ্রদ্ধা জ্ঞাপন করেছেন প্রধানমন্ত্রী শ্রী নরেন্দ্র মোদী। তিনি বলেছেন, দীনদয়াল উপাধ্যায় ছিলেন নিঃস্বার্থ সেবার এক দীপবর্তিকা। তিনি ছিলেন একজন দক্ষ সংগঠকও। তাঁর জন্ম শতবর্ষে পণ্ডিত দীনদয়াল উপাধ্যায়’কে আমাদের অনুপ্রেরণার উৎস ও পথপ্রদর্শক হিসেবে প্রণাম জানাই। দীনদয়ালজির পথ অনুসরণ করে ভারত’কে উন্নয়ন ও ন্যায়ের শীর্ষে আমরা নিয়ে যেতে পারি। আমার ব্লগ http://nm4.in/1iPm6mO”, – এ গিয়ে আমার চিন্তাভাবনার শরিক আপনারা হতে পারেন।
ভারতেরপ্রথম প্রধানমন্ত্রী পণ্ডিত নেহরুর জন্মবার্ষিকীতে শ্রদ্ধা নিবেদন শ্রী নরেন্দ্রমোদীর

ভারতেরপ্রথম প্রধানমন্ত্রী পণ্ডিত জওহরলাল নেহরুর আজ জন্মবার্ষিকী। এই দিনটিতে তাঁরস্মৃতির উদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। তিনিতাঁর বার্তায় বলেছেন : “পণ্ডিতজওহরলাল নেহরুর জন্মবার্ষিকীতে তাঁর উদ্দেশে শ্রদ্ধা জানাই। ”
প্রধানমন্ত্রী কার্গিল বিজয় দিবস বীর সেনানীদের শ্রদ্ধা জানিয়েছেন

নয়াদিল্লি, ২৬ জুলাই, ২০২২ প্রধানমন্ত্রী শ্রী নরেন্দ্র মোদী কার্গিল বিজয় দিবস উপলক্ষে দেশ রক্ষায় কার্গিলে বীর যোদ্ধাদের সর্বোচ্চ আত্মবলিদান ও অসীম সাহসের জন্য শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন, “কার্গিল বিজয় দিবস ভারত মাতার শৌর্য্য ও বীরত্বের প্রতীক। এই উপলক্ষে মাতৃভূমির রক্ষায় আত্মবলিদান দেওয়া দেশের সব সাহসী সেনানীদের আমার শত শত প্রনাম। জয় হিন্দ!”
ফ্রান্সের প্রসিডেন্টের কূটনৈতিক পরামর্শদাতা সাক্ষাৎকারে মিলিত হলেন ভারতের প্রধানমন্ত্রীর সঙ্গে

ফ্রান্সের প্রেসিডেন্টের কূটনৈতিক পরামর্শদাতা মিঃ জ্যাকুইস অডিবার্ট বুধবার এখানে সাক্ষাৎকরেন ভারতের প্রধানমন্ত্রী শ্রী নরেন্দ্র মোদীর সঙ্গে। মিঃ অডিবার্টেরসঙ্গে সাক্ষাৎকারকালে শ্রী মোদী ২০১৫ সালে তাঁর ফ্রান্স সফর এবং ২০১৬-তে ভারতেরসাধারণতন্ত্র দিবসের অনুষ্ঠানে প্রধানমন্ত্রী হিসেবে ফরাসী প্রেসিডেন্ট মিঃওল্যাদ-এর এদেশ সফরের কথা স্মরণ করে বলেন যে, এই বিনিময় কর্মসূচি দ্বিপাক্ষিকসম্পর্ককে ভবিষ্যতের লক্ষ্যে আরও নিবিড় করে তুলতে সাহায্য করেছে। শ্রী মোদী বলেনযে, ভারত ও ফ্রান্সের দ্বিপাক্ষিক সম্পর্ক প্রতিরক্ষা, মহাকাশ এবং অসামরিকক্ষেত্রে পরমাণু সহযোগিতাঁর গন্ডী অতিক্রম করে সন্ত্রাস দমন, নৌ-নিরাপত্তা এবংপুনর্নবীকরণযোগ্য জ্বালানি সহ আরও বিভিন্ন ক্ষেত্রে প্রসার লাভ করেছে। আন্তর্জাতিকসৌর সমঝোতা গঠনের উদ্যোগকে জলবায়ু পরিবর্তনের মোকাবিলায় বিশ্ব প্রচেষ্টার এক বিশেষদিকচিহ্ন বলে বর্ণনা করেন ভারতের প্রধানমন্ত্রী। এই উদ্যোগকে সমর্থন ও সহযোগিতাকরার জন্য ফ্রান্সের বিশেষ প্রশংসাও করেন তিনি। প্রসঙ্গত,স্মার্ট নগরী, নগর পরিবহণ এবং পরিকাঠামো উন্নয়নের মতো ক্ষেত্রগুলিতে আরও বেশিমাত্রায় দ্বিপাক্ষিক সহযোগিতা প্রসারের আহ্বান জানান তিনি।
ডঃ জাকির হোসেনের জন্মবার্ষিকীতে শ্রদ্ধা নিবেদনপ্রধানমন্ত্রীর

দেশের ভূতপূর্ব রাষ্ট্রপতি ডঃ জাকির হোসেনের জন্মবার্ষিকীতে শ্রদ্ধা নিবেদনকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ডঃ জাকির হোসেনের জন্মবার্ষিকীতে ভারত তাঁকে স্মরণ করছে। ভারতের স্বাধীনতাআন্দোলনে তাঁর প্রভূত অবদান ছিল। তিনি বিশেষভাবে পরিচিত ছিলেন একজন বিদগ্ধশিক্ষাবিদ হিসাবেও”। …
কেন্দ্রীয় তথ্য কমিশনের নতুন ভবনের দ্বারোদঘাটনেপ্রধানমন্ত্রী

আগামীকাল রাজধানীর মুনিরকায় কেন্দ্রীয় তথ্য কমিশনের একটি নতুন ভবনেরদ্বারোদঘাটন করবেন প্রধানমন্ত্রী শ্রী নরেন্দ্র মোদী। এখন থেকে শুধুমাত্র এই নতুনকার্যালয়টি থেকেই কেন্দ্রীয় তথ্য কমিশনের কাজকর্ম চালানো হবে। এতদিন পর্যন্ত দুটিভাড়া নেওয়া বাড়িতে কমিশনের কাজ চলছিল। জাতীয় ভবন নির্মাণ নিগম অর্থাৎ এনবিসিসি নির্মিত এই নতুন বাড়িটি অত্যাধুনিকপ্রযুক্তিতে তৈরি করা হয়েছে। শুধুমাত্র তাই নয়, নির্দিষ্ট সময়ের অনেক আগেই এটিরকাজও সম্পূর্ণ হয়েছে। ৫ তলা এই বাড়িটিতে কেন্দ্রীয় তথ্য কমিশনের শুনানি কক্ষগুলিসাজানো হয়েছে অত্যাধুনিক তথ্য প্রযুক্তির সমন্বয়ে। ভিডিও কনফারেন্সের যাবতীয়বন্দোবস্ত রাখা হয়েছে এই কক্ষগুলিতে। প্রসঙ্গত উল্লেখ্য, তথ্যের অধিকার আইন ২০০৫-এর আওতায় কেন্দ্রীয় তথ্য কমিশনহ’ল তথ্যের অধিকার সম্পর্কিত বিভিন্ন বিষয়ের নিষ্পত্তির ক্ষেত্রে একটি সর্বোচ্চপ্রতিষ্ঠান।
প্রধানমন্ত্রী তাঁর ফিটনেস ভিডিও শেয়ার করলেন; ফিটনেস চ্যালেঞ্জের জন্য আইপিএস আধিকারিকদের আহ্বান

ক্রিকেট তারকা বিরাট কোহলির ফিটনেস চ্যালেঞ্জ স্বীকার করে প্রধানমন্ত্রী শ্রী নরেন্দ্র মোদী বুধবার (১৩ জুন) তাঁর একটি ফিটনেস ভিডিও সকলের সঙ্গে শেয়ার করেছেন। প্রধানমন্ত্রী বলেছেন, “আমার প্রাতঃকালীন শরীরচর্চার কয়েকটি মুহূর্ত এই ভিডিও-তে দেওয়া হ’ল। যোগচর্চার পাশাপাশি আমি পঞ্চতত্ত্ব-তে অনুপ্রাণিত হয়ে প্রকৃতির পাঁচটি উপাদান – পৃথিবী, জল, আগুন, বায়ু ও আকাশকে স্মরণ করে একটি ট্র্যাকে হেঁটেছি। এই ধরণের শরীরচর্চা নিজেকে খুবই প্রাণবন্ত ও সতেজ করে তোলে। আমি শ্বাস-প্রশ্বাসের অনুশীলন করেছি। #হাম ফিট তো ইন্ডিয়া ফিট’। “দিনের কোনও একটি সময়কে শরীরচর্চায় কাজে লাগানোর জন্য আমি প্রত্যেক ভারতীয়কে আহ্বান জানাই”। “আপনার সুবিধে অনুযায়ী যে কোনও ধরণের শরীরচভর্চা করুন। তা হলেই আপনি অনুভব করবেন শরীরচর্চা আপনার জীবনে কি ধরণের ইতিবাচক পরিবর্তন নিয়ে এসেছে! #ফিটনেস চ্যালেঞ্জ#হাম ফিট তো ইন্ডিয়া ফিট”। ফিটনেস চ্যালেঞ্জকে আরও এগিয়ে নিয়ে যেতে, প্রধানমন্ত্রী এই চ্যালেঞ্জ গ্রহণ করার জন্য কর্ণাটকের মুখ্যমন্ত্রী শ্রী এইচ ডি কুমারস্বামী, টেবিল টেনিস তারকা শ্রীমতী মণিকা বাত্রা ও সমস্ত আইপিএস আধিকারিক, বিশেষ করে, যাঁদের বয়স ৪০ বছরের ঊর্ধ্বে তাঁদের মনোনিত করেন।
মুম্বাই-এর নৌবন্দর এলাকায় প্রতিরক্ষা দপ্তরের ৭৩ বর্গমিটার জমি লিজ দেওয়া হবে বিদ্যুৎ উৎপাদন ও সরবরাহের কাজে ব্যবহারের জন্য

মুম্বাই-এর নৌবন্দর এলাকায় প্রতিরক্ষা দপ্তরের ৭৩ বর্গমিটার এলাকা জুড়ে অবস্থিত জমি মাসিক এক টাকা ভাড়ার বিনিময়ে মেসার্স বৃহনমুম্বাই ইলেক্ট্রিক সাপ্লাই অ্যান্ড ট্রান্সপোর্ট আন্ডারটেকিং (বেস্ট)’কে লিজ দেওয়ার প্রস্তাব বুধবার অনুমোদন লাভ করল কেন্দ্রীয় মন্ত্রিসভায়। লিজের মেয়াদ প্রাথমিকভাবে ৩০ বছর পর্যন্ত। পরে, ৩০ বছর করে আরও দু’বার এর মেয়াদ বাড়ানো যেতে পারে। এই জমিটিতে বিদ্যুৎ সরবরাহের প্রসার ও উন্নয়নে চতুর্থ ট্রান্সমিটারটি সংস্থাপন করবে বেস্ট। এছাড়াও, এই কাজের সুবিধার জন্য মুম্বাই-এর নৌবন্দর এলাকায় গড়ে তোলা হবে একটি ভূগর্ভস্থ জলাধার ও পাম্প হাউস। ট্রান্সফরমার বসানোর জন্য সম্পূর্ণ ব্যয় বহনের দায়িত্ব বেস্ট-এর। এজন্য ভারতীয় নৌবাহিনীর কোনও রকম আর্থিক দায়দায়িত্ব থাকবে না।
প্রধানমন্ত্রী শ্রী নরেন্দ্র আগামীকাল হিমাচল প্রদেশ সফর করবেন

প্রধানমন্ত্রী শ্রী নরেন্দ্র মোদী আগামীকাল হিমাচল প্রদেশ সফরে যাচ্ছেন। তিনি সেখানে রাজ্য সরকারের এক বছর পূর্তি উপলক্ষে আয়োজিত অনুষ্ঠানে যোগ দেবেন। এই উপলক্ষে তিনি রাজ্য সরকারের সাফল্য নিয়ে তথ্যাদি প্রকাশ করবেন। কাংড়া জেলার ধর্মশালায় এক জনসভাতেও তিনি ভাষণ দেবেন। এর পাশাপাশি তিনি বিভিন্ন সরকারি প্রকল্পের সুফলভোগীদের সঙ্গেও মতবিনিময় করবেন।
কেন্দ্রীয় মন্ত্রিসভা চিরাচরিত ওষুধ ব্যবস্থা ও হোমিওপ্যাথি ক্ষেত্রে সহযোগিতার জন্য ভারত ও কিউবার মধ্যে স্বাক্ষরিত সমঝোতা স্মারক অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চিরাচরিত ওষুধ ব্যবস্থা ও হোমিওপ্যাথি ক্ষেত্রে সহযোগিতার জন্য ভারত ও কিউবার মধ্যে স্বাক্ষরিত সমঝোতা স্মারকটি কার্যপরবর্তী অনুমোদন দেওয়া হয়েছে। এবছরের ২২ জুন এই সমঝোতা স্বাক্ষরিত হয়েছিল। এর ফলে, দু’দেশের মধ্যে চিরাচরিত ওষুধ ব্যবস্থা ও হোমিওপ্যাথির ক্ষেত্রে দ্বিপাক্ষিক সহযোগিতা বৃদ্ধি পাবে বলে মনে করা হচ্ছে। ভারতীয় চিরাচরিত চিকিৎসা ব্যবস্থার মধ্যে আয়ুর্বেদ, যোগা ও ন্যাচারোপ্যাথি, ইউনানি, সিদ্ধা, সওয়া রিগপা এবং হোমিওপ্যাথিও রয়েছে। এই ব্যবস্থাগুলি সারা বিশ্বে ছড়িয়ে দেওয়ার উদ্যোগের অঙ্গ হিসাবে এই সমঝোতাটি বিশেষ ভূমিকা নেবে বলে মনে করা হচ্ছে।
বিধানসভা নির্বাচনগুলিতে জয়লাভের জন্য প্রধানমন্ত্রীকে অভিনন্দন বিশ্ব নেতৃত্বের

সদ্য অনুষ্ঠিত বিধানসভা নির্বাচনে জয়লাভের জন্য প্রধানমন্ত্রী শ্রী নরেন্দ্র মোদীকেঅভিনন্দন জানিয়েছেন বিশ্বের বিভিন্ন দেশের নেতৃবৃন্দ। আবুধাবির ক্রাউন প্রিন্স মহামান্য শেখ মহম্মদ বিন জায়েদ আল নাহিয়ান, কাতারের আমির শেখতামিম বিন হামাদ আল থানি এবং ফ্রান্সের প্রেসিডেন্ট মাননীয় ফ্র্যাসোয়াঁ ওল্যাঁদ ভারতেরপ্রধানমন্ত্রীর কাছেদূরভাষ মারফৎ তাঁদের অভিনন্দন বার্তা পৌঁছে দিয়েছেন।
ভারত ও ব্রিক্‌স রাষ্ট্রগুলির মধ্যে স্বাক্ষরিত কৃষি গবেষণা মঞ্চ সম্পর্কিতসহযোগিতা চুক্তিটিতে কর্মপরবর্তী অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভারত এবংবিভিন্ন ব্রিক্‌স সদস্যভুক্ত দেশগুলির মধ্যে স্বাক্ষরিত মউটিকে কর্মপরবর্তীঅনুমোদন দেওয়া হল।কৃষি ক্ষেত্রে সহযোগিতা প্রসারের লক্ষ্যে একটি ব্রিক্‌স গবেষণামঞ্চ গড়ে তোলার লক্ষ্যেই এই চুক্তিটি স্বাক্ষরিত হয়েছিল। কৃষি-ভিত্তিকনিরন্তর উন্নয়নের বিষয়গুলি সম্পর্কে তথ্য সংগ্রহ এবং প্রয়োজনীয় পদক্ষেপ গ্রহণেরক্ষেত্রে বৈজ্ঞানিক পদ্ধতিচালিত ব্রিক্‌স-এআরপি একটি বিশ্ব মঞ্চ হিসেবে কাজ করেযাবে। বিশ্বের ক্ষুধা, অপুষ্টি, দারিদ্র্য, অসাম্য এবং কৃষি এবং অ-কৃষিজীবীসম্প্রদায়ের আয় ও উপার্জন সম্পর্কিত বিভিন্ন সমস্যার মোকাবিলায় ব্যবস্থা গ্রহণেরক্ষেত্রে এই মঞ্চটি এক কার্যকর ভূমিকা পালন করবে বলে আশা করা হচ্ছে। এর ফলে, একইসঙ্গেকৃষি-বাণিজ্য, জৈব নিরাপত্তা এবং সমস্ত ধরনের জলহাওয়ার উপযোগী কৃষি ব্যবস্থা গড়েতোলার কাজও সহজতর হবে।
ভারতের রাষ্ট্রপতির মেয়াদের বর্ষপূর্তিতে প্রধানমন্ত্রী তাঁকে অভিনন্দন জানিয়েছেন

প্রধানমন্ত্রী শ্রী নরেন্দ্র মোদী ভারতের রাষ্ট্রপতি পদে শ্রী রামনাথ কোবিন্দের কার্যকালের মেয়াদের বর্ষপূর্তিতে তাঁকে অভিনন্দন জানিয়েছেন। প্রধানমন্ত্রী রাষ্ট্রপতি রামনাথ কোবিন্দজি কে তাঁর কার্যকালের বর্ষপূর্তিতে অভিনন্দন জানিয়ে বলেছেন, তিনি তাঁর প্রজ্ঞা এবং মানবিক দৃষ্টিভঙ্গির মাধ্যমে সকল ভারতীয়র কাছে নিজেকে প্রিয় করে তুলেছেন। নীতিগত বিভিন্ন বিষয়ে তিনি অত্যন্ত জ্ঞানী। রাষ্ট্রপতিজি দেশের যুবক, কৃষক এবং দরিদ্রদের ক্ষমতায়ণের বিষয়েও ব্যক্তিগতভাবে আগ্রহী।
প্রধানমন্ত্রী আগামীকাল ওড়িশার বলাঙ্গিরে বেশ কয়েকটি উন্নয়নমূলক প্রকল্পের সূচনা করবেন

প্রধানমন্ত্রী শ্রী নরেন্দ্র মোদী আগামীকাল অর্থাৎ ১৫ জানুয়ারি ওডিশার বলাঙ্গির সফরে যাবেন। তিনি ঝাড়সুগুদায় একটি মাল্টি-মোডাল লজিস্টিক পার্ক জাতির উদ্দেশে উৎসর্গ করবেন এবং অন্যান্য বেশ কয়েকটি উন্নয়নমূলক প্রকল্পের সূচনা করবেন। প্রধানমন্ত্রী বলাঙ্গির থেকে বিচুপালির মধ্যে একটি নতুন রেল লাইনেরও উদ্বোধন করবেন। এছাড়া, সোনপুরে তিনি কেন্দ্রীয় বিদ্যালয়ের একটি স্থায়ী ভবনের শিলান্যাস করবেন। ঝাড়সুগুদায় উন্নতমানের পরিবহণ কাঠামো গড়ে তোলার লক্ষ্যে ১০০ কোটি টাকা ব্যয়ে মাল্টি-মোডাল লজিস্টিক পার্ক গড়ে তোলা হচ্ছে। এখান থেকে আমদান-রপ্তানি এবং অভ্যন্তরীণ পণ্য পরিবহণ ও বেসরকারি উদ্যোগে পণ্য লেনদেনের ব্যবস্থা হবে। এই পার্কটি হাওড়া – মুম্বাই রেলপথের ঝাড়সুগুদা রেল স্টেশন থেকে পাঁচ কিলোমিটার দূরে অবস্থিত। এই পার্কের কাছাকাছি ইস্পাত, সিমেন্ট, কাগজ-সহ বিভিন্ন ধরণের শিল্প কারখানা রয়েছে এবং এগুলি এই পরিবহণ পরিকাঠামোর সুবিধা পাবে। এই লজিস্টিক পার্কটি ঝাড়সুগুদাকে সমগ্র ওডিশার মধ্যে একটি প্রধান পরিবহণ কেন্দ্র হিসাবে প্রতিষ্ঠা দেবে এবং এই রাজ্যে সহজে ব্যবসার সুবিধা আরও বাড়বে। ১৫ কিলোমিটার দীর্ঘ বলাঙ্গির থেকে বিচুপালির মধ্যে নতুন রেল লাইনটি উপকূলবর্তী ওড়িশার সঙ্গে পশ্চিম ওড়িশার যোগাযোগ স্থাপন করবে এবং সারা রাজ্যে উন্নয়নের ভারসাম্য আনবে। এছাড়া, নতুন দিল্লি এবং মুম্বাইয়ের মতো প্রধান শহরগুলি থেকে ভুবনেশ্বর ও পুরী যাতায়াতের সময় কমবে। নতুন এই রেল লাইনটি এই অঞ্চলে অতিক্ষুদ্র, ক্ষুদ্র, মাঝারি ও ওড়িশার কুটির শিল্পের পক্ষে সহায়ক ভূমিকা নেবে এবং এই রাজ্যের খনি ক্ষেত্রের জন্য নতুন সুযোগ সৃষ্টি করবে। ঐ দিন তাঁর সফরের সময়ে প্রধানমন্ত্রী নিম্নলিখিত প্রকল্পগুলির সূচনা করবেন – ঝাড়সুগুদা থেকে ভিজিনগরম্‌ এবং সম্বলপুর থেকে আঙ্গুলের মধ্যে রেলপথের বৈদ্যুতিকীকরণ প্রকল্প জাতির উদ্দেশে উৎসর্গ করবেন। ১০৮৫ কোটি টাকা ব্যয়ে মোট ৮১৩ কিলোমিটার দীর্ঘ এই রেলপথটি বিদ্যুতায়িত হলে এই অঞ্চলে রেল যোগাযোগের আরও উন্নতি হবে। বড়পালি থেকে ডুঙ্গারিপালি এবং বলাঙ্গির থেকে দেওগাঁ-র মধ্যে র মধ্যে ১৩.৫ কিলোমিটার দীর্ঘ রেলপথে লাইন ডবল করার কাজ উৎসর্গ করবেন। থেরুভ্যালি থেকে সিঙ্গাপুর রোড স্টেশনের মধ্যে রেলপথের ওপর নবনির্মিত ৫৮৮ নম্বর সেতুটির উদ্বোধন করবেন। এর ফলে, ২০১৭ সালের জুলাই মাসের বন্যায় নাগাভ্যালি নদীর ওপর ভেঙে পড়া এই সেতুটি পুনর্নির্মিত হওয়ায় এই রেলপথে যোগাযোগ পুনঃস্থাপিত হবে। প্রধানমন্ত্রী ওড়িশায় পাসপোর্ট সংক্রান্ত পরিষেবার উন্নয়ন এবং পর্যটন ক্ষেত্রের প্রতিবন্ধকতা দূর করার জন্য ঐ দিন জগৎসিং, কেন্দ্রপাড়া, পুরী, কন্ধমাল, বরগড় এবং বলাঙ্গিরে নতুন পাসপোর্ট সেবা কেন্দ্রের উদ্বোধন করবেন। এতদিন পর্যন্ত এই অঞ্চলের মানুষদের পাসপোর্ট পরিষেবার জন্য ভুবনেশ্বর যেতে হ’ত। এছাড়াও প্রধানমন্ত্রী বৌধ – এর গান্ধাহা্রাডি-তে অবস্থিত সিদ্ধেশ্বর এবং নীলমাধব মন্দিরের সংস্কার এবং পুনর্নবীকরণের কাজের উদ্বোধন করবেন। এই মন্দিরগুলি ওড়িশার মন্দির স্থাপত্যের অন্যতম প্রাচীণ নিদর্শন এবং পশ্চিম ওড়িশার ‘হর-হরি’ সাংস্কৃতিক ঘরাণার নিদর্শন। এছাড়াও, প্রধানমন্ত্রী বলাঙ্গিরের রানীপুর ঝরিয়াল প্রত্নসৌধগুলির সংস্কারের কাজের সূচনা করবেন। প্রধানমন্ত্রী কালাহান্ডির অসুরগড়ে প্রাচীন অসুরগড় দুর্গের পুনর্নবীকরণ ও সংস্কারের কাজেরও উদ্বোধন করবেন। সোনপুরে প্রধানমন্ত্রী কেন্দ্রীয় বিদ্যালয়ের স্থায়ী ভবনের শিলান্যাস করবেন। ২০১৪-র এপ্রিল মাসের পর প্রধানমন্ত্রী এ নিয়ে দ্বিতীয়বার বলাঙ্গির সফরে যাচ্ছেন।
রাজস্থান দিবসে প্রধানমন্ত্রীর শুভেচ্ছা ও অভিনন্দন

রাজস্থান দিবস উপলক্ষে রাজস্থানের জনসাধারণকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “রাজস্থানের সৎ ও পরিশ্রমী অধিবাসীদের জানাই রাজস্থান দিবসের শুভেচ্ছা ও অভিনন্দন। রাজস্থান উন্নতির এক নতুন শীর্ষে আরোহণ করুক, এই কামনা করি”।
গোয়ায় ৫৩তম আন্তর্জাতিক চলচ্চিত্র উৎসবে তেলেগু চলচ্চিত্র অভিনেতা চিরঞ্জিবী এ বছরের ভারতীয় চলচ্চিত্র ব্যক্তিত্বের শিরোপা পাওয়ায় প্রধানমন্ত্রীর অভিনন্দন

নয়াদিল্লি, ২১ নভেম্বর, ২০২২ গোয়ায় ৫৩তম আন্তর্জাতিক চলচ্চিত্র উৎসবে তেলেগু চলচ্চিত্র অভিনেতা চিরঞ্জিবী এ বছরের ভারতীয় চলচ্চিত্র ব্যক্তিত্বের শিরোপা পাওয়ায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী। কেন্দ্রীয় তথ্য ও সম্প্রচার এবং যুব ও ক্রীড়া বিষয়ক মন্ত্রী শ্রী অনুরাগ ঠাকুরের এক ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “চিরঞ্জিবী গারু স্মরণীয়। তাঁর উল্লেখযোগ্য কাজ, বিভিন্ন ভূমিকায় অভিনয় এবং সুন্দর স্বভাবের জন্য সব প্রজন্মের চলচ্চিত্র প্রেমীদের কাছে তিনি আদরণীয় ব্যক্তিত্ব। @
ভি.এস.নইপল-এর প্রয়াণে প্রধানমন্ত্রীর শোক প্রকাশ

ভি.এস.নইপল-এর প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “স্যার ভি.এস.নইপল ইতিহাস, সংস্কৃতি, উপনিবেশবাদ, রাজনীতি সহ বিভিন্ন ক্ষেত্রে বিশেষ অবদানের জন্য স্মরণীয় হয়ে থাকবেন। তাঁর প্রয়াণ বিশ্ব সাহিত্যের এক বড় ক্ষতি। দুঃখের এই সময়ে তাঁর পরিবার ও শুভানুধ্যায়ীদের আমি সমবেদনা জানাই।” /
প্রধানমন্ত্রী বলেছেন, ভারত  মার্কিন অংশীদারিত্ব আগের চেয়ে শক্তিশালী

প্রধানমন্ত্রী শ্রী নরেন্দ্র মোদী বলেছেন, ভারত মার্কিন অংশীদারিত্ব এখন আগের চেয়ে শক্তিশালী। কোভিড -১৯ সংক্রমণের বিরুদ্ধে লড়াইয়ে মার্কিন যুক্তরাষ্ট্রকে হাইড্রক্সিক্লোরোকুইন সরবরাহের জন্য ভারত যে সিদ্ধান্ত নিয়েছে, তার জন্য কৃতজ্ঞতা প্রকাশ করে রাষ্ট্রপতি ডোনাল্ড ট্রাম্প যে ট্যুইট করেন,তার জবাবে আজ শ্রী মোদী এ কথা জানান। মার্কিন রাষ্ট্রপতিকে প্রত্যুত্তরে , ”প্রধানমন্ত্রী বলেছেন, বর্তমান এই সময় বন্ধুদের আরও কাছে নিয়ে এসেছে । ভারত-মার্কিন অংশীদারিত্ব আগের চেয়ে শক্তিশালী। মানবতার স্বার্থে ভারত যথাসাধ্য সহায়তার চেষ্টা করবে ”।
অনগ্রসরশ্রেণীভুক্ত ছাত্রছাত্রীদেরআসন সংরক্ষণের লক্ষ্যে
এন.আই.এফ.টি.’কেউন্নীত করে তোলা হবে

ন্যাশনালইন্সটিটিউট অব ফ্যাশন টেকনোলজিরক্যাম্পাসগুলিকে(এন.আই.এফ.টি.) উন্নীতকরে তোলা হবে। এই মর্মে একটিপ্রস্তাব প্রধানমন্ত্রী শ্রীনরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভারবৈঠকে অনুমোদিত হয়। অন্যান্যঅনগ্রসর শ্রেণীর ছাত্রছাত্রীদেরআসন সংরক্ষণের বিষয়টি বাস্তবেরূপায়িত করতে এবং প্রাপ্তসহায়সম্পদ তথা তহবিলেরসদ্ব্যবহারের লক্ষ্যে এইসিদ্ধান্ত গ্রহণ করা হয়। তহবিলসদ্ব্যবহারের সময়সীমাও এজন্যবৃদ্ধি করা হয়েছে। এরফলে, ৯০কোটি ১৩লক্ষ টাকার তহবিলসদ্ব্যবহারের সময়সীমা ৩১মার্চ, ২০১৫থেকে দু’বছরবাড়িয়ে করা হয়েছে মার্চ, ২০১৭।অন্যান্য অনগ্রসর শ্রেণীরছাত্রছাত্রীদের আসন সংরক্ষণেরলক্ষ্যে বর্তমান সুযোগ-সুবিধাগুলিরসম্প্রসারণ এবং এন.আই.এফ.টি.’রদক্ষ ও কার্যকর পরিচালন ব্যবস্থাএর ফলে, গড়েতোলা সম্ভব হবে। উল্লেখ্য, কেন্দ্রীয়বস্ত্র মন্ত্রক এন.আই.এফ.টি. স্থাপনকরে ১৯৮৬ সালে। সমিতি নথিভুক্তিআইন, ১৮৬০অনুযায়ী একটি স্বশাসিত সংস্থাহিসেবে এন.আই.এফ.টি.’কেনথিভুক্ত করা হয়। দেশের বিভিন্নপ্রান্তে ১৫টি ক্যাম্পাসেএন.আই.এফ.টি. বর্তমানেপুরো সময়ের ডিগ্রি শিক্ষাক্রমপরিচালনা করছে। অনগ্রসরশ্রেণীভুক্ত ছাত্রছাত্রীদেরআসন সংরক্ষণের বিষয়টি বাস্তবায়িতকরার জন্য এন.আই.এফ.টি. ক্যাম্পাসগুলিতেঅতিরিক্ত পরিকাঠামো গড়ে তোলা, আরওবেশি সংখ্যায় ক্লাস রুমেরব্যবস্থা, গবেষণাগার, ছাত্রদেরজন্য হোস্টেল, যন্ত্রপাতিও সাজসরঞ্জাম সংগ্রহ ইত্যাদিখাতে প্রাপ্ত সহায়সম্পদকেকাজে লাগানো হবে।
অসমের কামরূপে একটি নতুন এইমস স্থাপনের অনুমোদন দিল কেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা কামরূপে (উত্তর গুয়াহাটিরাজস্ব এলাকা) একটি নতুন এইমস (এ.আই.আই.এম.এস.) স্থাপনের অনুমোদন দিল| এইপ্রকল্পের জন্য বরাদ্দ হচ্ছে ১১২৩ কোটি টাকা এবং তা প্রধানমন্ত্রী স্বাস্থ্যসুরক্ষা যোজনার (পি.এম.এস.এস.ওয়াই) অধীনে স্থাপিত হবে| এইনতুন এইমসটি ভারত সরকারের অনুমোদনের দিন থেকে ৪৮ মাসের মধ্যে নির্মিত হবে| যারমধ্যে রয়েছে ১৫ মাসের নির্মাণ-পূর্ব সময়, ৩০ মাসের নির্মাণ সময় এবং তিন মাসেরপরীক্ষা-নিরীক্ষা ও সম্পূর্ণ সজ্জা সমাপ্ত (স্টেবিলাইজেশন/কমিশনিং) করার সময়| বিবরণ: এইপ্রতিষ্ঠানটি ৭৫০ শয্যার হাসপাতাল, যেখানে নয়া দিল্লির এইমসের মত ট্রমা সেন্টারেরসুবিধা, প্রতি বছর ১০০ জন এম.বি.বি.এস. ছাত্র-ছাত্রী ও ৬০ জন বি.এস.সি. (নার্সিং)ছাত্র-ছাত্রীর পড়াশোনার সুবিধা সহ মেডিক্যাল কলেজ, আবাসিক এলাকা এবং সম্পর্কিতসুবিধা/পরিষেবা থাকবে| এই হাসপাতালে ১৬টি অপারেশন থিয়েটার সহ ২২টিস্পেশালিটি/সুপার-স্পেশালিটি বিভাগ থাকবে| এখানে প্রথাগত চিকিত্সা পদ্ধতিতেচিকিত্সা পরিষেবা প্রদানের জন্য ৩০ শয্যা বিশিষ্ট একটি আয়ুষ বিভাগও থাকবে| প্রভাব: এইনতুন এইমস স্থাপনের মাধ্যমে মূলত দু’টি উদ্দেশ্য পূরণ হবে| অর্থাত এর মধ্য দিয়েমানুষকে সুপার স্পেশালিটি স্বাস্থ্য সুরক্ষা প্রদান করার পাশাপাশি এই অঞ্চলে জাতীয়স্বাস্থ্য অভিযানের (এন.এইচ.এম.) অধীনে প্রাথমিক ও মাঝারি স্তরে যেসব স্বাস্থ্যপ্রতিষ্ঠান/সুযোগ তৈরি হচ্ছে, তার জন্য প্রয়োজনীয় একটি বড় সংখ্যায় চিকিত্সক ওঅন্যান্য স্বাস্থ্য-কর্মী তৈরিতে সহায়তা করবে| প্রেক্ষাপট: এই প্রকল্পের অধীনেভূবনেশ্বর, ভোপাল, রায়পুর, যোধপুর, হৃষিকেশ ও পাটনায় এইমস স্থাপিত হয়েছে এবংরায়বারেলির এইমস তৈরির কাজ চলছে| তাছাড়া ২০১৫ সালে নাগপুর (মহারাষ্ট্র), কল্যাণী(পশ্চিমবঙ্গ) ও গুনটুরের মঙ্গলাগিরিতে (অন্ধ্রপ্রদেশ) তিনটি এইমস এবং ২০১৬ সালেভাটিন্ডা ও গোরখপুরে দুটি এইমস স্থাপনের অনুমোদন দেওয়া হয়েছে| .
ভূটান, শ্রীলঙ্কা, সুইডেন এবং সাইপ্রাসের নেতৃবৃন্দের সঙ্গে প্রধানমন্ত্রীর সাক্ষাৎকার

প্রধানমন্ত্রী শুক্রবার নিউইয়র্কে দেখা করলেন ভূটানের প্রধানমন্ত্রী মিঃ শেরিং টোব্যাগের সঙ্গে। রাষ্ট্রসঙ্ঘের শীর্ষ সম্মেলনে ২০১৫ পরবর্তী উন্নয়নসূচি সম্পর্কে প্রধানমন্ত্রীর ভাষণের জন্য তাঁকে বিশেষ অভিনন্দন জানান মিঃ টোব্যাগে। সেইসঙ্গে, শ্রী মোদীর ভাষণ এক ‘ভবিষ্যৎ দর্শন’ বলেও ভুটানের প্রধানমন্ত্রী মন্তব্য করেন। ভুটানে জলবিদ্যুৎ প্রকল্পগুলির অগ্রগতিতে শ্রী মোদী ঐ দেশের বিশেষ প্রশংসা করেন। রাষ্ট্রসঙ্ঘের নিরাপত্তা পরিষদে ভারতের স্থায়ী সদস্যপদের বিষয়টিতে ভুটানের সমর্থনের কথা পুনরায় ব্যক্ত করেন মিঃ টোব্যাগে। শ্রীলঙ্কার প্রেসিডেন্ট মিঃ এম. সিরিসেনার সঙ্গেও সাক্ষাৎ করেন প্রধানমন্ত্রী শ্রী নরেন্দ্র মোদী। এ বছর দুটি নির্বাচন শ্রীলঙ্কায় সাফল্যের সঙ্গে অনুষ্ঠিত হওয়ার বিষয়টির সপ্রশংস উল্লেখ করেন ভারতের প্রধানমন্ত্রী। তিনি বলেন, এর ফলে শ্রীলঙ্কার গণতান্ত্রিক ঐতিহ্যের শিকড় যে গভীরভাবে প্রোথিত তা প্রমাণিত হল। শ্রীলঙ্কার বিভিন্ন প্রকল্পে ভারতের বিনিয়োগের প্রসঙ্গও দুই নেতার সাক্ষাৎকারকালে উঠে আসে। সুইডেনের প্রধানমন্ত্রী মিঃ স্টিফেন লফ ভেন-এর সঙ্গেও সাক্ষাৎকার ঘটে প্রধানমন্ত্রী শ্রী নরেন্দ্র মোদীর। ভারতের রাষ্ট্রপতি শ্রী প্রণব মুখোপাধ্যায়ের সাম্প্রতিক সুইডেন সফর যে যথেষ্ট তাৎপর্যময় ও ফলপ্রসূ হয়েছে, সেকথা জানান সুইডেনের প্রধানমন্ত্রী। ‘মেক ইন ইন্ডিয়া’ সহ বিভিন্ন উদ্যোগ ও কর্মসূচিতে অংশগ্রহণের জন্য সুইডেন’কে আমন্ত্রণ জানান ভারতের প্রধানমন্ত্রী। প্রধানমন্ত্রী দেখা করেন সাইপ্রাসের প্রেসিডেন্ট মিঃ নিকোস আনাসটাসিয়ার্ডস-এর সঙ্গেও। সাইপ্রাসের সঙ্গে দীর্ঘস্থায়ী সম্পর্কের কথা উল্লেখ করে শ্রী নরেন্দ্র মোদী বলেন, দুটি দেশ ভৌগোলিক দিক থেকে পরস্পরের থেকে অনেক দূরে অবস্থিত হলেও আবেগ ও মানসিকতার দিক থেকে খুবই কাছাকাছি। ভারত’কে সাইপ্রাসের একজন শক্তিশালী বন্ধু বলে অভিহিত করেন প্রেসিডেন্ট আনাসটাসিয়ার্ডস।
কোভিড-১৯ আক্রান্ত জো বাইডেনের দ্রুত আরোগ্য কামনা করেছেন প্রধানমন্ত্রী

নতুনদিল্লি, ২১শে জুলাই, ২০২২ প্রধানমন্ত্রী শ্রী নরেন্দ্র মোদী কোভিড-১৯ আক্রান্ত মার্কিন রাষ্ট্রপতি শ্রী জো বাইডেনের দ্রুত আরোগ্য কামনা করেছেন। এক ট্যুইট বার্তায় প্রধানমন্ত্রী বলেছেন, “কোভিড-১৯ আক্রান্ত মার্কিন রাষ্ট্রপতি @
আলফ্রেড নোবেলের স্মৃতিতে অর্থনৈতিক বিজ্ঞানে ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ায় অভিজিৎ বন্দ্যোপাধ্যায়’কে অভিনন্দন প্রধানমন্ত্রীর

প্রধানমন্ত্রী শ্রী নরেন্দ্র মোদী ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ার জন্য অভিজিৎ বন্দ্যোপাধ্যায়’কে অভিনন্দন জানিয়েছেন। আলফ্রেড নোবেলের স্মৃতিতে এই পুরস্কার দেওয়া হয়ে থাকে। এক বার্তায় প্রধানমন্ত্রী বলেছেন, “আলফ্রেড নোবেলের স্মৃতিতে অর্থনৈতিক বিজ্ঞানে ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ায় অভিজিৎ বন্দ্যোপাধ্যায়’কে অভিনন্দন। দারিদ্র্য দূরীকরণের ক্ষেত্রে তিনি অসামান্য অবদান রেখেছেন। মর্যাদাপূর্ণ নোবেল পুরস্কারে সম্মানিত হওয়ায় আমি এসথার ডুফলো ও মাইকেল ক্রেমারকেও অভিনন্দন জানাই”।